# Euroopa Liidu C 58A/2020

| | ISSN 1977-0898 |
| --- | --- |
| Euroopa Liidu
  Teataja | C 58A |
| | |
| Eestikeelne väljaanne | Teave ja teatised | 63. aastakäik21. veebruar 2020 |

ISSN 1977-0898

Euroopa Liidu

Teataja

C 58A

Eestikeelne väljaanne

Teave ja teatised

63. aastakäik21. veebruar 2020

---

| Sisukord | Lehekülg |
| --- | --- |
| | V   Teated |
| | HALDUSMENETLUSED |
| | Kontrollikoda |
| 2020/C 58 A/01 | Teade vaba ametikoha kohta ECA/2020/5 — Üks (1) tööohutuse ja töötervishoiu ametniku ametikoht — Presidendile alluvad üksused – õigustalitus (Tegevusüksus AD, palgaaste AD 6 – AD 7) | 1 |

Sisukord

Lehekülg

V   Teated

HALDUSMENETLUSED

Kontrollikoda

2020/C 58 A/01

Teade vaba ametikoha kohta ECA/2020/5 — Üks (1) tööohutuse ja töötervishoiu ametniku ametikoht — Presidendile alluvad üksused – õigustalitus (Tegevusüksus AD, palgaaste AD 6 – AD 7)

1

---

| ET | |
| --- | --- |

ET

---

V Teated

HALDUSMENETLUSED

Kontrollikoda

| 21.2.2020 | ET | Euroopa Liidu Teataja | CA 58/1 |
| --- | --- | --- | --- |

21.2.2020

ET

Euroopa Liidu Teataja

CA 58/1

---

Teade vaba ametikoha kohta ECA/2020/5

Üks (1) tööohutuse ja töötervishoiu ametniku ametikoht

Presidendile alluvad üksused – õigustalitus

(Tegevusüksus AD, palgaaste AD 6 – AD 7)

(2020/C 58 A/01)

KES ME OLEME?

Euroopa Kontrollikoda on Euroopa Liidu välisaudiitor. 1977. aastal asutatud kontrollikoda on üks seitsmest ELi institutsioonist. Luksemburgis asuvas asutuses töötab ligikaudu 900 inimest kõigist ELi liikmesriikidest, kes täidavad auditi-, tugi- ja haldusülesandeid.

Kontrollikoda, mis koosneb 27 liikmest (üks igast ELi liikmesriigist), tegutseb kolleegiumina. Meie audiitorid kontrollivad, et ELi raamatupidamine oleks korras, et liit täidaks õigesti talle kehtivaid finantseeskirju ning et programmid täidaksid neile seatud eesmärgid ja tooksid kuludele vastavat tulu.

Oma tööga aitame me parandada ELi finantsjuhtimist ning edendame aruandekohustuse täitmist ja läbipaistvust. Me teavitame ELi poliitikakujundajaid ja seadusandjaid riskidest, anname neile kindlust, juhime tähelepanu puudustele ja edusammudele ning nõustame ELi poliitikakujundajaid ja seadusandjaid. Esitame oma tähelepanekud ja soovitused Euroopa Parlamendile, Euroopa Liidu Nõukogule, liikmesriikide valitsustele ja parlamentidele ning üldsusele.

Õigustalitus annab kontrollikojale õigusalast nõu ja abi kõigis tema tegevusvaldkondades, sealhulgas nõuandeid asutuse pädevuse ja õiguste kohta, auditite käigus esile kerkinud õigusküsimustes ning personali ja haldust puudutavates küsimustes.

Kontrollikoja tegevusest sõltumatu nõuandva talitusena laiendab õigustalitus kehtivate õigusaktide alusel oma ülesandeid, võttes tööle tööohutuse ja töötervishoiu ametniku. Ametnik täidab oma tööülesandeid täiesti objektiivselt ja sõltumatult kontrollikoja teistest talitustest, et vältida mis tahes võimalikku huvide konflikti.

MIDA ME PAKUME

Kontrollikoda on otsustanud algatada kooskõlas Euroopa Liidu ametnike personalieeskirjade (edaspidi „personalieeskirjad“) artikli 29 lõikega 2 töölevõtmise menetluse õigustalituse (presidendile alluvad üksused) tööohutuse ja töötervishoiu ametniku ametikoha (palgaaste AD6–AD7) täitmiseks ja sobivate kandidaatide nimekirja koostamiseks, mille alusel täita nimekirja kehtivusaja jooksul vabanev(ad) ametikoht/ametikohad. Selline erandlik menetlus, mille eesmärk on täita erikvalifikatsiooni eeldav ametikoht, toimub paralleelselt asutusesisese ja asutustevahelise menetlusega, mis on kooskõlas personalieeskirjade artikli 29 lõike 1 punktidega a–c, et suurendada ametisse nimetava asutuse jaoks kandidaatide valikut.

Õigustalituse juhi alluvuses täidab tööohutuse ja töötervishoiu ametnik muu hulgas järgmiseid ülesandeid:

| — | korraldab kontrollikojas tervise ja ohutuse valdkonnas kehtivate õigus- ja haldusnormide järgimise üldist hindamist; |
| --- | --- |

—

korraldab kontrollikojas tervise ja ohutuse valdkonnas kehtivate õigus- ja haldusnormide järgimise üldist hindamist;

| — | aitab koostada kontrollikoja töötajate ohutuse ja tervise arendamise strateegiat; |
| --- | --- |

—

aitab koostada kontrollikoja töötajate ohutuse ja tervise arendamise strateegiat;

| — | jälgib ja hindab töötingimusi ja kasutatavaid töövahendeid, hindab ja analüüsib riske ning õnnetuste ennetamist käsitlevaid norme; |
| --- | --- |

—

jälgib ja hindab töötingimusi ja kasutatavaid töövahendeid, hindab ja analüüsib riske ning õnnetuste ennetamist käsitlevaid norme;

| — | teeb koos hoonete ja ohutuse eest vastutavate teenistustega korrapäraseid kontrollkäike, koostab ja haldab ohutus-/hooldusandmete registreid; |
| --- | --- |

—

teeb koos hoonete ja ohutuse eest vastutavate teenistustega korrapäraseid kontrollkäike, koostab ja haldab ohutus-/hooldusandmete registreid;

| — | aitab välja töötada, ajakohastada ja edastada ohutus- ja tervisekaitse, hoiatus-, häire-, reageerimis- ja evakuatsioonikavu, konsulteerides pädevate teenistustega; |
| --- | --- |

—

aitab välja töötada, ajakohastada ja edastada ohutus- ja tervisekaitse, hoiatus-, häire-, reageerimis- ja evakuatsioonikavu, konsulteerides pädevate teenistustega;

| — | annab organisatsioonisiseseid nõuandeid tööohutuse ja töötervishoiu kohta; |
| --- | --- |

—

annab organisatsioonisiseseid nõuandeid tööohutuse ja töötervishoiu kohta;

| — | aitab kaasa evakueerimisõppuste ettevalmistamisele ja korraldamisele; |
| --- | --- |

—

aitab kaasa evakueerimisõppuste ettevalmistamisele ja korraldamisele;

| — | arendab suhteid Euroopa ja riikliku tasandi pädevate asutustega, eelkõige Luksemburgi tööinspektsiooniga, tehes koostööd kontrollikoja asjassepuutuvate osakondadega (turvateenistus, meditsiiniteenistus, teabe, töökeskkonna ja innovatsiooni direktoraat, tööohutuse ja -tervishoiu komisjon jne), teiste ohutus- ja tervisekontrolliasutustega ning päästeteenistustega õnnetusjuhtumi või tulekahju korral. |
| --- | --- |

—

arendab suhteid Euroopa ja riikliku tasandi pädevate asutustega, eelkõige Luksemburgi tööinspektsiooniga, tehes koostööd kontrollikoja asjassepuutuvate osakondadega (turvateenistus, meditsiiniteenistus, teabe, töökeskkonna ja innovatsiooni direktoraat, tööohutuse ja -tervishoiu komisjon jne), teiste ohutus- ja tervisekontrolliasutustega ning päästeteenistustega õnnetusjuhtumi või tulekahju korral.

Palgaastmete AD 6 ja AD 7 (1. järk) põhipalk on vastavalt 5 524,91 ja 6 251,08 eurot kuus. Põhipalgale, millelt tuleb maksta liidu maksu ja mis on vabastatud riiklikest maksudest, võivad vastavalt personalieeskirjades sätestatud tingimustele lisanduda teatavad toetused, mida makstakse lähtuvalt isiklikust olukorrast ja leibkonna suurusest.

Palgaastme AD 6 puhul on nõutav kolme ja AD 7 puhul kuue aasta pikkune töökogemus.

ELi institutsioonidel on oma pensioni- ja sotsiaalkindlustussüsteem, mis põhineb palgast kinnipeetavatel maksetel. Töötajate lastel on võimalus käia tasuta Euroopa koolis.

KEDA ME OTSIME

I.   Kandideerimistingimused

Värbamismenetlus on avatud kandidaatidele, kes vastavad avalduse esitamise tähtpäeval alltoodud nõuetele.

1.   Seadusest tulenevad nõuded

Vastavalt personalieeskirjade artiklile 28 peab kandidaat

| — | olema Euroopa Liidu liikmesriigi kodanik; |
| --- | --- |

—

olema Euroopa Liidu liikmesriigi kodanik;

| — | omama kõiki liikmesriigi kodaniku õigusi; |
| --- | --- |

—

omama kõiki liikmesriigi kodaniku õigusi;

| — | olema täitnud kõik sõjaväeteenistust reguleerivate seadustega ette nähtud kohustused; |
| --- | --- |

—

olema täitnud kõik sõjaväeteenistust reguleerivate seadustega ette nähtud kohustused;

| — | omama eelnimetatud tööülesannete täitmiseks vajalikke iseloomuomadusi. |
| --- | --- |

—

omama eelnimetatud tööülesannete täitmiseks vajalikke iseloomuomadusi.

2.   Kvalifikatsioon

Kooskõlas personalieeskirjade artikliga 5 on nõutav haridustase, mis vastab lõpetatud ja diplomiga tõendatud vähemalt kolmeaastase nominaalõppeajaga kõrgharidusele inseneriteaduse, arhitektuuri, ehituse või tervishoiu ja ohutuse erialal, ning pärast eelnimetatud diplomi saamist vähemalt kolmeaastane töökogemus, mis on omandatud ühes Euroopa Liidu liikmesriigis ja mis on otseselt seotud selle ametikoha iseloomuga, millele kandideeritakse. Töökogemus peab olema omandatud avalduse esitamise tähtpäevaks.

3.   Keelteoskus

Teenistuslikel põhjustel on nõutav prantsuse keele oskus vähemalt tasemel C2 (arusaamine, suuline ja kirjalik väljendusoskus) ja inglise keele oskus vähemalt tasemel C1 (samades kategooriates).

Oma keeleoskuse hindamiseks külastage järgmist veebisaiti:

http://europass.cedefop.europa.eu/et/resources/european-language-levels-cefr

II.   Erinõuded

Kandidaadid peavad tõendama

| — | põhjalikke teadmisi tervise ja ohutuse valdkonnas kehtivatest õigus- ja haldusnormidest; |
| --- | --- |

—

põhjalikke teadmisi tervise ja ohutuse valdkonnas kehtivatest õigus- ja haldusnormidest;

| — | häid teadmisi ELi institutsioonidest; |
| --- | --- |

—

häid teadmisi ELi institutsioonidest;

| — | suurepärast suhtlemis-, argumenteerimis-, läbirääkimis- ja konfliktide lahendamise oskust, mis võimaldab suhelda kontrollikoja hierarhia kõigil tasanditel alates kõrgemast juhtkonnast kuni teiste kolleegide, sidusrühmade ja väliste koostööpartneriteni; |
| --- | --- |

—

suurepärast suhtlemis-, argumenteerimis-, läbirääkimis- ja konfliktide lahendamise oskust, mis võimaldab suhelda kontrollikoja hierarhia kõigil tasanditel alates kõrgemast juhtkonnast kuni teiste kolleegide, sidusrühmade ja väliste koostööpartneriteni;

| — | teenistusvalmidust (oskust klienti kuulata ja lahendusi leida), tähtaegade/juhiste järgimise suutlikkust ja nii iseseisva kui meeskonnatöö oskust; |
| --- | --- |

—

teenistusvalmidust (oskust klienti kuulata ja lahendusi leida), tähtaegade/juhiste järgimise suutlikkust ja nii iseseisva kui meeskonnatöö oskust;

| — | suurepärast oskust kontrollikoja töökeeltes (st inglise ja prantsuse keeles) suuliselt väljenduda ja dokumente koostada; |
| --- | --- |

—

suurepärast oskust kontrollikoja töökeeltes (st inglise ja prantsuse keeles) suuliselt väljenduda ja dokumente koostada;

| — | diskreetsust ja professionaalsust. |
| --- | --- |

—

diskreetsust ja professionaalsust.

Kasuks tuleb

| — | nõukogu direktiivile 89/391/EMÜ (1) vastav ohutuse, riskiennetuse ja hügieeni valdkonnas omandatud diplom või samaväärne diplomiga tõendatud koolitus, mis on läbitud mõnes ELi liikmesriigis; |
| --- | --- |

—

nõukogu direktiivile 89/391/EMÜ (1) vastav ohutuse, riskiennetuse ja hügieeni valdkonnas omandatud diplom või samaväärne diplomiga tõendatud koolitus, mis on läbitud mõnes ELi liikmesriigis;

| — | saksa keele oskus vähemalt tasemel B2 (arusaamine, suuline ja kirjalik väljendusoskus). |
| --- | --- |

—

saksa keele oskus vähemalt tasemel B2 (arusaamine, suuline ja kirjalik väljendusoskus).

III.   Valikumenetlus

Valikukomisjon teeb II punktis loetletud erinõuetele vastavate kandidaatide hulgast eelvaliku. Selle tulemusel kutsutakse (maksimaalselt) kümme parimat kandidaati (2) kirjalikule katsele, mis seisneb juhtumiuuringu tegemises, ja vestlusele.

Selle alusel koostab valikukomisjon sobivate kandidaatide nimekirja, kuhu kuulub (maksimaalselt) viis kandidaati, kes vastavad kõige paremini käesoleva teate II punktis kirjeldatud erinõuetele. Välja valitud kandidaadid kantakse nimekirja tähestikulises järjekorras.

Värbamismenetluse eesmärk on esmalt täita üks ametikoht ning seejärel täita ametikohti vastavalt kontrollikoja vajadustele ja ametikohtade vabanemisele.

Sobivate kandidaatide nimekirja kandmine ei tähenda tööpakkumise tegemist. Töölevõtmist puudutavad otsused teeb kontrollikoja ametisse nimetav asutus. Nimekiri kehtib kuni 31. detsembrini 2020 ja selle kehtivusaega võib pikendada.

AVALDUSE ESITAMINE

Avalduse esitamise tähtaeg on 20. märts 2020 kell 12 (Kesk-Euroopa aja järgi).

Inglise või prantsuse keeles koostatud avaldus tuleb esitada veebipõhises vormis, mis on saadaval kontrollikoja veebisaidil avaldatud teates vaba ametikoha kohta:

https://www.eca.europa.eu/et/Pages/JobOpportunities.aspx#page-search/index/lang/et_ET

Koos avaldusega tuleb esitada järgmised dokumendid:

| — | motivatsioonikiri (maksimaalselt 1 lehekülg, Europassi formaadis, vt http://europass.cedefop.europa.eu/); |
| --- | --- |

—

motivatsioonikiri (maksimaalselt 1 lehekülg, Europassi formaadis, vt http://europass.cedefop.europa.eu/);

| — | ajakohastatud elulookirjeldus (maksimaalselt 3 lehekülge, Europassi formaadis, vt http://europass.cedefop.europa.eu/); |
| --- | --- |

—

ajakohastatud elulookirjeldus (maksimaalselt 3 lehekülge, Europassi formaadis, vt http://europass.cedefop.europa.eu/);

| — | kui see on asjakohane, siis mõnes ELi liikmesriigis ohutuse, riskiennetuse ja hügieeni valdkonnas omandatud diplom või samaväärse koolituse läbimist tõendav diplom. |
| --- | --- |

—

kui see on asjakohane, siis mõnes ELi liikmesriigis ohutuse, riskiennetuse ja hügieeni valdkonnas omandatud diplom või samaväärse koolituse läbimist tõendav diplom.

Avalduse hindamisel võetakse arvesse ainult elulookirjelduses ja motivatsioonikirjas esitatud teavet.

Need loetakse autentseks ja täpseks ning seega kandidaadi jaoks siduvaks.

Nõudmise korral peavad kandidaadid esitama haridust, töökogemust ja praeguseid tööülesandeid tõendavaid kirjalikke dokumente.

Huvitatud kandidaadid peavad täitma elektroonilise kandideerimisavalduse ettenähtud tähtajaks. Soovitame mitte viivitada avalduse esitamisega viimaste tundideni enne tähtaja lõppu. Kogemus näitab, et avalduste esitamise tähtaja lähenedes suureneb süsteemi ülekoormuse oht. Seetõttu võib avalduse õigeaegne esitamine keeruliseks osutuda.

Avaldused, mis ei vasta käesolevatele juhistele, lükatakse tagasi.

VÄRBAMISPOLIITIKA

Kooskõlas võrdsete võimaluste poliitikaga ja personalieeskirjade artikliga 1d toetab kontrollikoda mitmekesisust ja edendab võrdseid võimalusi. Ta võtab vastu avaldusi ilma igasuguse diskrimineerimiseta ning võtab meetmeid, et tagada meeste ja naiste tasakaalustatud töölevõtmine vastavalt Euroopa Liidu põhiõiguste harta artikli 23 sätetele. Kontrollikoda kohaldab ka meetmeid töö- ja pereelu ühitamiseks.

Kui valikumenetluses osalemiseks on vaja eritingimusi (mis on seotud konkreetse puudega), saatke palun e-kiri aadressil ECA-Recrutement@eca.europa.eu.

Andmekaitse

Kontrollikoda kohustub tagama, et kandidaatide isikuandmete töötlemisel järgitakse Euroopa Parlamendi ja nõukogu määruse (EL) 2018/1725 (3) sätteid.

Lisateave on esitatud isikuandmete kaitse avalduses vabade töökohtade kohta, mis on kättesaadav aadressil

https://www.eca.europa.eu/Lists/ECADocuments/Specific_Privacy_Statement_vacancies/Specific_Privacy_Statement_vacancies_ET.PDF

Kui vaba ametikoha teates või osalemiskutses nähakse ette reservnimekirja koostamine, avaldatakse edukate kandidaatide nimekiri kontrollikoja veebisaidil (intranet/internet). Nimekirja hoitakse seal kuni kehtivusaja lõpuni. Juhime teie tähelepanu asjaolule, et teil on õigus taotleda, et teie nime ei kantaks avaldatud reservnimekirja. Selle õiguse kasutamiseks võite saata e-kirja aadressil ECA-Recrutement@eca.europa.eu.

LÄBIVAATAMISE, EDASIKAEBAMISE JA EUROOPA OMBUDSMANILE KAEBUSE ESITAMISE KORD

Kui leiate valikumenetluse mis tahes etapis, et tehtud otsus kahjustab teie õigusi, võite kasutada alljärgnevaid vahendeid.

I.   Taotluse esitamine valikukomisjoni otsuse läbivaatamiseks

Põhjendatud taotluse komisjoni otsuse läbivaatamiseks võib esitada kirjalikult kümne päeva jooksul alates otsuse teatavakstegemisest järgmisel aadressil: ECA-Recours@eca.europa.eu.

II.   Kaebuse esitamine

Vastavalt personalieeskirjade artikli 90 lõikele 2 võite esitada kaebuse kontrollikoja poolt teie avalduse tagasilükkamise suhtes tehtud otsuse kohta kolme kuu jooksul alates otsusest teatamisest järgmisele aadressile:

| Secretary-General |
| --- |
| European Court of Auditors |
| 12, rue Alcide De Gasperi |
| L-1615 Luxembourg |
| LUKSEMBURG |

Secretary-General

European Court of Auditors

12, rue Alcide De Gasperi

L-1615 Luxembourg

LUKSEMBURG

III.   Kohtusse pöördumine

Vastavalt personalieeskirjade artiklile 91 võite esitada Euroopa Kohtule taotluse oma kaebuse võimaliku tagasilükkamise otsuse kohta, kui leiate, et otsus kahjustab teie õigusi. Taotluse peab esitama advokaat kolme kuu jooksul alates kaebuse tagasilükkamise otsusest teatamisest.

IV.   Kaebus Euroopa Ombudsmanile

Kui leiate, et kontrollikoda on teie avalduse käsitlemisel ilmutanud haldusomavoli, on teil õigus esitada kaebus Euroopa Ombudsmanile, olles eelnevalt võtnud kontrollikojaga ühendust vaidluse lahendamiseks. Kaebus tuleb esitada kirjalikult kahe aasta jooksul pärast kaebuse aluseks olevate asjaolude ilmnemist. Euroopa Ombudsmani veebisaidil on võimalik täita veebipõhine kaebuse esitamise vorm. Euroopa Ombudsmanile esitatud kaebusel ei ole eespool toodud kaebuse menetlemise tähtaegade suhtes peatavat mõju.

---

(1)  Nõukogu 12. juuni 1989. aasta direktiiv töötajate töötervishoiu ja tööohutuse parandamist soodustavate meetmete kehtestamise kohta (EÜT L 183, 29.6.1989, lk 1).

(2)  Tingimusel, et kandidaate on piisavalt.

(3)  Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT L 295, 21.11.2018, lk 39).

---